section_heading: Mendelovi zakoni
paragraph_text: 2. Zakon segregacije: odvajanjem alela tijekom mejoze u drugoj generaciji, omjeri pojedinih svojstava su konstantni. Pratimo li jednu osobinu kod križanja uz postojanje dominantnog svojstva, promatra se jedno svojstvo koje se nasljeđuje, s tim da jedna jedinka nosi dva dominantna alela za jedno svojstvo (AA), a druga dva recesivna za isto svojstvo (aa). Križanjem će se u prvoj generaciji pojavljuje samo dominantna osobina, dok u drugoj dolazi u omjeru 3:1 zbog toga što su se recesivni aleli uspjeli spojiti tijekom križanja F1.